1Wena Ninive, o futuhelwa ke ya tla o hasanya; lebela lerako, disa tsela, itiise letheka, o iphe matla a maholo! 2Hobane Jehova o tla busa kganya ya Jakobo, e leng kganya ya Iseraele; hobane balobi ba ba lobetse, ba sentse makala a merara ya bona. 3Thebe ya dinatla tsa hae e kgubedu; bahale ba hae ba apere sekarelata; ditshepe tsa makoloi di bekenya jwaloka mollo tsatsing leo a rerang makgotla a hae ka lona; ba hlakisa ka marumo a bona. 4Makoloi a kgehlemana ka matla ditseleng; a ikakgela mebileng; a tadimeha jwaloka dirumula, a tsekema jwaloka mahadima. 5Ninive o hopola bahlabani ba hae; ba kgoptjwa tseleng tsa bona, ba itlhahanela lerakong la hae, ba lokisa tshireletso! 6Menyako e hodima dinoka e a bulwa; ntlo ya borena e a heleha! 8 Jesu o ile a re ho Lazaro: “Tsoa!” Maretha le Maria ba ne ba utloa eka mahlo a bona aa ba thetsa ha “monna ea neng a shoele a tsoa a thatetsoe maoto le matsoho ka masela.” (Johanne 11:43, 44) Lazaro o ne a tsositsoe bafung. O ile a boela a kopana le likhaitseli tsa hae le metsoalle ea hae. Ba ne ba thabile haholo ha ba bona Lazaro a se a phela.